section_heading: Vođa Mavericksa (2004.-danas)
paragraph_text: mini|desno|190px|Nowitzki s brojem 41, glavni je vođa Dallasove franšiže Prije početka sezone 2004./05. momčad Mavericksa doživjela je nove promjene. Iz Golden State Warriorsa doveden je sjajni obrambeni centar Erick Dampier, a dugogodišnji razigravač i član "Big Threea" Steve Nash napustio je Dallas i sreću odlučio potražiti u Phoenix Sunsima. Tijekom sezone Don Nelson odstupio je s mjesta glavnog trenera, a tu funkciju preuzeo je pomoćni trener Avery Johnson. Unatoč svim tim promjenama, Nowitzki je ostao koncentriran tijekom cijele sezone i prosječno postizao 26.1 poena, 9.7 skokova, 3.1 asistencije i 1.5 blokada. To mu je bila druga sezona zaredom s 2000+ poena, te je sa svojim prosjekom od 26.1 poena postao najefikasniji europski igrač u NBA ligi. 2. prosinca 2004. u utakmici s Houston Rocketsima, Nowitzki je postigao učinak karijere od 53 poena.<ref>Nowitzki postigao rekord karijere Izabran je u All-NBA prvu petorku i završio je treći u poretku za najkorisnijeg igrača lige iza Stevea Nasha i Shaquillea O'Neala.